BG ECB -PUBLIC  
СТАНОВИЩЕ НА ЕВРОПЕЙСКАТА ЦЕНТРАЛНА БАНКА 
от 21 декември 2022 година  
относно изпълнението на препоръките от доклада за конвергенцията на ЕЦБ, касаещи 
независимостта на централната банка  
(CON/2022/ 45) 
Въведение и правно основание  
На 24 ноември 2022 г. Европейската централна банка (ЕЦБ) получи искане от Българската 
народна банка (БНБ), действайки от името на Министъра на финансите на Република България, за становище относно законопроект за изменение и допълнение на Закона за БНБ и на Закона за 
противодействие на корупцията и за отнемане на незаконно придобитото имущество (наричан по-
нататък „законопроектът“).  
ЕЦБ е компетентна да даде становище на основание член  127, параграф  4 и член  282, параграф  5 
от Договора за функционирането на Европ е й с к и я  с ъ ю з  и  ч л е н  2, параграф  1, трето тире от 
Решение  98/415/ЕО на Съвета
1, тъй като законопроектът се отнася до БНБ. Управителният съвет 
прие настоящото становище съгласно член  17.5, първо изречение от Процедурния правилник на 
Европейската централна банка.  
1. Ц
ел на законопроекта
Както се посочва в искането за консултация, законопроектът има за цел да разрешиопределени въпроси, посочени в Доклада за конвергенцията от 2022 г. на ЕЦБ по отношениена независимостта на БНБ. В тази връзка със законопроекта се предлага да се измени
Законът за БНБ
2 и Законът за противодействие на корупцията и за отнемане на незаконн о
п
ридобитото имущество (наричан по- нататък „Законът за противодействие на корупцията“)3,
i
nter alia, по отношение на въпросите, посочени по- долу.
1.1 Основания за отстраняване от длъжност в случай на конфликт на интереси 
Със законопроекта се предлага да се измени чл. 80, ал. 1 от Закона за противодействие на 
корупцията, за да се предвиди, че установяването на конфликт на интереси в съответствие с 
този закон е основание за освобождаване от длъжност на лице, заемащо висша пу блична 
длъжност, освен когато в Конституцията, Устава на Европейската система на централните 
1 Решение 98/415/EО на Съвета от 29 юни 1998 г. за консултирането на националните власти с Европейската 
централна банка по отношение на проектите за законодателни разпоредби (OВ L 189, 3.7.1998 г., стр. 42). 
2 Закон за Българската народна банка, обн. ДВ, 46 от 10.06.1997 г.  
3 Закон за противодействие на корупцията и за отнемане на незаконно придобитото имущество, обн. ДВ, бр. 7 
от 19.01.2018 г.  
ECB -PUBLIC  
2 банки и на Европейската централна банка (наричан по- н а т а т ъ к  „ У с т а в ъ т  н а  Е С Ц Б “ )  и л и  в  
специален закон е предвидено друго.  
1.2 Правото на националните съдилища да преразгледат решение за освобождаване на член 
на органите за вземане на решения на БНБ, различен от управителя  
Законопроектът има за цел да гарантира правото на ефикасни правни средства за защита за 
всеки член на управителния съвет на БНБ, различен от упра вителя, в случаи, засягащи 
тяхното освобождаване. За тази цел със законопроекта се предлага въвеждане на нова 
разпоредба в чл. 14 от Закона за БНБ, в съответствие с която основанията за 
освобождаване от длъжност на подуправител или друг член на управителни я съвет на БНБ, 
с изключение на управителя, трябва да бъдат установени с решение на управителния съвет 
на БНБ. Решението се приема по ред, определен от управителния съвет на БНБ. Решението 
има незабавно действие, като съответният член спира да изпълнява пр авомощията си. 
Решението подлежи на оспорване пред Върховния административен съд в 7- дневен срок, а 
съдът се произнася по жалбата в 14- дневен срок с решение, което е окончателно. Влязлото 
в сила решение на Върховния административен съд по жалбата се изпращ а на 
компетентния националния орган за освобождаване на членовете на управителния съвет на 
БНБ.  
 
2. Общи забележки  
2.1 ЕЦБ приветства усилията на законопроекта за постигане на необходимото равнище на 
правна конвергенция, изложено в препоръките за България, съдърж ащи се в Доклада за 
конвергенцията от 2022 г. на ЕЦБ.  
2.2 ЕЦБ отбелязва, че съответствието на българското законодателство, включително Закона за 
БНБ и Закона за противодействие на корупцията, с Договорите и Устава на ЕСЦБ ще бъде 
оценено в следващия доклад за конвергенцията на ЕЦБ, съгласно изискванията на член 131 
от Договора.  
 
3. Специфични забележки  
3.1 Основания за отстраняване от длъжност в случай на конфликт на интереси 
3.1.1.  В съответствие с чл. 12 от Закона за БНБ управителят и тримата подуправители се избират 
от Народното събрание, докато другите трима членове на управителния съвет на БНБ се 
назначават от президента на републиката. Чл. 14, ал. 1 от Закона за БНБ предвижда, ч е 
назначаващият орган може да отстрани от длъжност член на управителния съвет, ако бъде 
установено едно от изброените в него основания за отстраняване от длъжност. Поради това 
ЕЦБ приема, че компетентността за приемане на решение за отстраняване от длъжнос т на 
член на управителния съвет на БНБ е предоставена единствено на назначаващия орган — 
Народното събрание или президента на републиката. В съответствие с чл. 14, ал. 1 от Закона за БНБ основанията за отстраняване от длъжност са налице, когато: i) членът повече 
ECB -PUBLIC  
3 не отговаря на изискванията, които са необходими за изпълнението на неговите 
задължения, или ii) ако е признат за виновен за извършено сериозно нарушение4. 
3.1.2.  Законът за противодействие на корупцията обаче също се прилага по отношение на 
управителя, п одуправителите и другите членове на управителния съвет на БНБ като лица, 
заемащи висши публични длъжности5. Със Закона за противодействие на корупцията се 
предвижда, че Комисията за противодействие на корупцията и за отнемане на незаконно 
придобитото имущ ество  може да установи с решение съществуването на конфликт на 
интереси по отношение на лица, заемащи висши публични длъжности6. Като последица от 
такова решение7 съответното лице, заемащо висша публична длъжност, може да бъде 
отстранено от длъжност в с ъответствие с чл. 80, ал. 1 от Закона за противодействие на 
корупцията. В този контекст Законът за противодействие на корупцията установява 
допълнително основание за освобождаване от длъжност освен двете основания, 
съдържащи се в член 14.2 от Устава на ЕСЦ Б8. 
3.1.3.  Ето защо ЕЦБ отбеляза в своя Доклад за конвергенцията, че Законът за противодействие на 
корупцията е необходимо да бъде допълнително пригоден с оглед на следното9. Съгласно 
член 14.2 от Устава на ЕСЦБ управителят може да бъде освобождаван от длъжност  само на 
едно от двете основания, съдържащи се в този член10. По отношение на другите членове на 
органите за вземане на решения на националните централни банки (НЦБ) се прилагат 
същите правила за осигуряване на несменяемост в рамките на мандата и основания  за 
освобождаване от длъжност на управители, като се гарантира персоналната независимост 
на тези лица. Разпоредбите на член 14.2 от Устава на ЕСЦБ не се ограничават до 
несменяемостта в рамките на мандата на управителите, докато член 130 от Договора и член 
7 от Устава на ЕСЦБ се отнасят за „членовете на органите за вземане на решения“ на НЦБ, 
а не специално за управителите. Това е правно изискуемо по- конкретно, когато управителят 
е „пръв сред равни“ с колеги, имащи еднакво на неговото право на глас, както и когато тези 
други членове участват в изпълнението на свързани с Европейската система на централните банки (ЕСЦБ) задачи
11.  
3.1.4.  Поради тези съображения ЕЦБ приема, че целта на предложеното изменение на чл. 80, ал. 1 от Закона за противодействие на корупцията е  да се гарантира, че установяването на 
конфликт на интереси в съответствие с този закон няма да бъде основание за отстраняване 
от длъжност на управителя и другите членове на управителния съвет на БНБ, защото това 
би било в противоречие с Договора, Устава н а ЕСЦБ и Закона за БНБ. В това отношение 
разбирането на ЕЦБ е, че предложеното позоваване на „специален закон“ в чл. 80, ал. 1 от 
 
4  Вж. параграф 3.1 от Становище CON/2021/2. Всички становища на ЕЦБ се публикуват н а EUR -Lex. 
5  Член 6, алинея 1, точка 12 от Закона за противодействие на корупцията.  
6  Член 74 от Закона за противодействие на корупцията.  
7  Вж. глава 8, раздел VI от Закона за противодействие на корупцията, озаглавен „Последици при установяване 
на конфл икт на интереси“.  
8  Вж. параграф 3.1 от Становище CON/2021/2.  
9  Вж. Доклад за конвергенцията от 2022 г. на ЕЦБ, параграф 7.1.2.  
10  Това бе потвърдено от Съда на Европейския съюз в решението му от 26 февруари 2019 г., Rimšēvičs/Латвия, 
съединени дела C -202/18 и C -238/18, ECLI:EU:C:2019:139, т. 88 и 89.  
11  Вж. Доклад за конвергенцията от 2022 г. на ЕЦБ, параграф 2.2.3.  
ECB -PUBLIC  
4 Закона за противодействие на корупцията следва да се разбира като позоваване конкретно 
на чл. 14, ал. 1 от Закона за БНБ. ЕЦБ освен това разбира, че това позоваване означава, че 
чл. 80, ал. 1 от Закона за противодействие на корупцията не може да се прилага по 
отношение на управителя и другите членове на управителния съвет на БНБ, защото 
предложеното изменение на чл. 80, ал. 1 от Закона за противодействие на корупцията 
гарантира, че установяването на конфликт на интереси в съответствие с този закон няма да 
бъде основание за отстраняване от длъжност на лице, заемащо висша публична длъжност, 
когато е предвидено друго в специален закон, като например Закона за БНБ.  
3.2 Правото на националните съдилища да преразгледат решение за освобождаване на член на органите за вземане на решения на БНБ, различен от управителя  
3.2.1.  Както е отбелязано в Доклада за конвергенцията от 2022 г. на ЕЦБ, смисълът на 
персоналната независимост е да предпази членовете на органите за вземане на решения на 
централните банки от ЕСЦБ от политическа намеса при упражняването на правомощията, 
предоставени им с Договора и Устава на ЕСЦБ
12. Поради това член 130 от Договора, който 
гарантира независимостта на членовете на органите на БНБ за вземане на решения, 
изисква те да имат достъп до ефикасни правни средства за защита, в случай че бъдат 
освободени, включително (но не само) — и до обезщет ение.  
3.2.2.  Разбирането на ЕЦБ е, че с проекта за изменение на чл. 14 от Закона за БНБ се цели да се 
гарантира, че в рамките на административната процедура за освобождаване на член на 
органите за вземане на решения на БНБ, различен от управителя, е възможно да с е поиска 
контрол от националните съдилища на решение на управителния съвет на БНБ за 
установяване на основания за освобождаване от длъжност на подуправител или на друг 
член на управителния съвет на БНБ, с изключение на управителя. Съдебният контрол на 
такова решение може да доведе до неговата отмяна.  
3.2.3.  Макар че съгласно законопроекта тази възможност за искане на съдебен контрол не се отнася до решението за освобождаване на съответния член на управителния съвет на БНБ, 
което се приема от съответния назначаващ орган
13, ЕЦБ разбира, че решението на 
управителния съвет на БНБ все пак е задължителен етап в процедурата по приемане на 
решение за освобождаване и назначаващият орган не може да действа при липсата на 
такова решение. Така отмяната на решението на управите л н и я  с ъ в е т  н а  Б Н Б  з а  
установяване на основанията за освобождаване от длъжност на подуправител или на друг 
член на управителния съвет на БНБ, с изключение на управителя, изключва приемането на 
решение от назначаващия орган за освобождаване на съответния член на управителния 
съвет на БНБ. В допълнение ЕЦБ разбира, че при вземане на решение за освобождаване 
назначаващият орган не може да разглежда и приема допълнителни основания за 
освобождаване, които не са били установени в решението на управителния съвет на  БНБ.  
 
12  Вж. Доклад за конвергенцията от 2022 г. на ЕЦБ, параграф 7.1.2.  
13  Вж. параграф 3.1.1. по -горе.  
ECB -PUBLIC  
5 3.2.4.  ЕЦБ освен това разбира, че според общото административно право обжалването пред 
Върховния административен съд би могло да спре изпълнението на решението на управителния съвет на БНБ
14. 
3.2.5.  Въз основа на посоченото по- горе разбиране относно предложеното и зменение на чл. 14 от 
Закона за БНБ ЕЦБ няма повече коментари по тази разпоредба.  
 
Настоящото становище ще бъде публикувано на EUR -Lex. 
  Съставено във Франкфурт на Майн на 21 декември 2022 година.  
 [подпис ] 
 
Председател на ЕЦБ  
Christine LAGARDE  
 
14  Чл. 166, ал. 4 от Административнопроцесуалния кодекс, обн. ДВ, бр. 30 от 11 април 2006 г.